**KORREKTURLÆSERE/SPROGREVISORER (AST 3) – dansk, kroatisk, maltesisk, nederlandsk, slovensk og svensk**

**En karriere i Den Europæiske Union**

**Hvis du kan tilbyde gode sproglige færdigheder, så kan vi tilbyde et godt samarbejde.**

Er du oprigtig interesseret i sprog? Har du ordet i din magt, og er dine grammatiske færdigheder upåklagelige? Er du en ørn til at stave? Har du blik for detaljen? Har du lyst til at arbejde i EU's multikulturelle miljø, hvor der arbejdes på at forbedre mere end 500 millioner menneskers liv? Hvis du svarede "ja" til alle disse spørgsmål, så er du måske klar til en karriere som sprogrevisor/korrekturlæser hos Europa-Parlamentet i Luxembourg!

Arbejdet som korrekturlæser/sprogrevisor kræver omhu og ansvarsbevidsthed. Du vil som en del af et team arbejde med at finpudse og lægge sidste hånd på stavning, grammatik og syntaks i en bred vifte af tekster såsom lovgivning, publikationer og hjemmesider. Dit job kan også omfatte overvågning af, at oversættelserne er i overensstemmelse med den sproglige udvikling. For at kunne søge stillingen skal du fuldstændigt beherske dansk, kroatisk, maltesisk, nederlandsk, slovensk eller svensk. Derudover skal du have et tilfredsstillende kendskab (B2) til engelsk eller fransk. Du kan søge, hvis du har en videregående uddannelse, der er afsluttet med erhvervelse af et eksamensbevis, efterfulgt af mindst tre års erhvervserfaring inden for området, eller hvis du har en uddannelse på gymnasieniveau, der er afsluttet med erhvervelse af et eksamensbevis, der giver adgang til videregående uddannelse, efterfulgt af mindst seks års relevant erhvervserfaring. Du skal være statsborger i et EU-land.

EU-institutionerne tilbyder en omfattende lønpakke og yder støtte og bistand til nyansatte i forbindelse med flytning.

Hvis du har den rigtige baggrund og stærk motivation til at arbejde for EU, så send din ansøgning nu via

[**eu-careers.eu**](https://epso.europa.eu/) fra den **28. september** til den **7. november 2017** (indtil kl. 12.00, Bruxelles-tid).

Ref.: EPSO/AST/142/17

Du kan følge hjemmesiden for karrierer i EU på [Facebook](https://www.facebook.com/EU.Careers.EPSO/), [Twitter](https://twitter.com/eu_careers), [LinkedIn](https://www.linkedin.com/company/eu-careers) og [YouTube](https://www.youtube.com/user/EUCareers).